คอนโดฟาร์ม สยายปีกเปิดสาขาทุกจังหวัดทั่วประเทศ
จากกรณีนางนิสา คุ้มกอง อายุ 50 ปี อาชีพเกษตรกร อยู่บ้านเลขที่ 50/1 หมู่ 4 ต.เที่ยงแท้ อ.สรรคบุรี จ.ชัยนาท พร้อมพวกอีก 3 คน เข้าแจ้งความตำรวจ สภ.สรรคบุรี ให้ดำเนินคดีกับผู้ที่แอบอ้างเป็นนายกสมาคมชาวนาเศรษฐกิจพอเพียง ที่หลอกลวงให้สมัครเข้าเป็นสมาชิกโครงการคอนโดฟาร์ม โดยเสียเงินค่าสมัครสมาชิกคนละ 850 บาท ทั้งยังโฆษณาชวนเชื่อให้หาสมาชิกเพิ่มอ้างว่าจะให้เงินเดือน เดือนละ 15,000 บาท นอกจากนี้ยังมีพฤติกรรมแอบอ้างสถาบันเบื้องสูง,ขณะเดียวกัน ที่ จ.บุรีรัมย์ พ.อ.จะเด็ด นวลมณี รอง ผอ.กอ.รมน.จ.บุรีรัมย์ ได้เรียกนายทวีศักดิ์ วีระศักดิ์ นายกสมาคมชาวนาเศรษฐกิจพอเพียง เข้าชี้แจงโครงการดังกล่าว ซึ่งนายทวีศักดิ์ อ้างว่าได้รับความเห็นชอบจากนายสิทธิชัย นวลมณี ประธานโครงการวิน วิน สมาร์ทฟาร์ม ให้ดำเนินโครงการ ขณะที่นายสิทธิชัยปฏิเสธว่าเป็นผู้ดำเนินโครงการแต่เพียงผู้เดียว ไม่เคยมอบหมายให้ใครเป็นตัวแทน อีกทั้งไม่เคยเรียกรับเงินค่าอบรมจากสมาชิก เรียกเก็บเงินเฉพาะค่าอาหาร ค่าเดินทางและค่าที่พัก อ้างว่าทำโครงการนี้ขึ้นมาเพื่อให้เป็นศูนย์เรียนรู้ของเกษตรกรและประชาชนทั่วไปที่สนใจฟรี ในเบื้องต้นทาง กอ.รมน.บุรีรัมย์ สั่งให้สมาคมชาวนาเศรษฐกิจพอเพียงยุติดำเนินการโครงการและตรวจสอบข้อเท็จจริงที่เกิดขึ้นนั้น,ล่าสุดพฤติกรรมทำนองเดียวกันนี้ได้ไปโผล่ในพื้นที่ภาคเหนือ เมื่อวันที่ 10 ธ.ค. ที่ จ.พิษณุโลก ผู้สื่อข่าวรายงานว่า สมาคมชาวนาเศรษฐกิจพอเพียง จ.พิษณุโลก ได้จัดประชุมใหญ่สามัญ ครั้งที่ 2 เปิดตัว จ.พิษณุโลก เป็นเซ็นเตอร์ของประเทศไทย เมื่อบ่ายวันที่ 8 ธ.ค. ที่หอประชุมนเรศวร ร.ร.พิษณุโลกพิทยาคม ต.ท่าทอง อ.เมืองพิษณุโลก นายสิทธิชัย นวลมณี ประธานสมาคมชาวนาเศรษฐกิจพอเพียง ประธานในที่ประชุมได้แจงข่าวสารให้สมาชิกทราบว่า ขณะนี้ได้ตัดสินใจซื้อโรงแรมลาพาโลมา ในเขตเทศบาลนครพิษณุโลก ราคา 400 ล้านบาท เพื่อทำคอนโดฟาร์มรูปแบบใหม่ ตัวอาคารและห้องประชุมใช้สำหรับฝึกอบรมหลักสูตรต่างๆของบริษัท วิน วิน เน็ตคอร์ปอเรชั่น จก.และสมาคมฯ ลานจอดรถยนต์ 5-6 ชั้น ใช้เลี้ยงปู กุ้ง ปลาไหล และสัตว์เศรษฐกิจอื่นๆตามออเดอร์ โดยเปลี่ยนโรงแรมให้เป็น คอนโดฟาร์ม แห่งแรกของประเทศไทย,นายสิทธิชัยอ้างว่าได้เข้าพบนางมยุรา มนะสิการ อดีต ส.ส.พิษณุโลก ได้พูดคุยเรื่องการเช่าซื้อรีสอร์ต บ้านพัก สนามไดรฟ์กอล์ฟ โรงสี ห้องประชุม ห้องรับรองและร้านอาหารเนื้อที่ 288 ไร่ ในพื้นที่ ต.ท่าช้าง อ.พรหมพิราม จ.พิษณุโลก เพื่อนำมาอยู่ในโครงการคอนโดฟาร์ม ซึ่งจะเปิดดำเนินโครงการในทุกจังหวัดทั่วประเทศ เอกสารการขึ้นทะเบียนเกษตรกร สำหรับกรรมการสมาคมผู้สมัครต้องแนบเอกสารดังนี้ สำเนาบัตรประจำตัวประชาชน 2 แผ่น สำเนาทะเบียนบ้าน 2 แผ่น สำเนาโฉนดที่ดิน 2 แผ่น สำเนาหนังสือสัญญาเช่าที่ดิน 2 แผ่น รูปถ่ายขนาด 1.1/2 นิ้ว จำนวน 6 รูป เงินสมัครสมาชิก 850 บาท,ผลประโยชน์ที่จะได้รับเมื่อเข้าร่วมโครงการจะมีเงินเดือนไม่ต่ำกว่าเดือนละ 15,000 บาท มีเงินปันผลจากยอดขายส่งต่างประเทศ 10% เจ้าของที่ดินที่ร่วมโครงการสร้างคอนโดฟาร์มมูลค่า 120 ล้านบาท จะได้รับปันผลอีก 35% สมาชิกที่เป็นหนี้ ธ.ก.ส.หรือสถาบันการเงินอื่นๆทางสมาคมฯจะไถ่ถอนให้ทั้งหมด พร้อมทั้งสวัสดิการอื่นๆที่ครอบครัวสมาชิกจะได้รับ อาทิ เงินสงเคราะห์ช่วยเหลือครอบครัวที่มีผู้เสียชีวิต ค่าเล่าเรียนบุตรหลาน และค่ารักษาพยาบาล เป็นต้น,ผู้สื่อข่าวพยายามติดต่อสอบถามผู้ที่เกี่ยวข้องแล้ว แต่ยังไม่สามารถติดต่อได้ ซึ่งข่าวคืบหน้าจะนำเสนอต่อไป.
สมาคมชาวนาเศรษฐกิจพอเพียง จ.พิษณุโลก ได้จัดประชุมใหญ่สามัญ ครั้งที่ 2 เปิดตัว จ.พิษณุโลก เป็นเซ็นเตอร์ของประเทศไทย เมื่อบ่ายวันที่ 8 ธ.ค. ที่หอประชุมนเรศวร ร.ร.พิษณุโลกพิทยาคม ต.ท่าทอง อ.เมืองพิษณุโลก 
คอนโดฟาร์ม,เปิดสาขาทุกจังหวัดทั่วประเทศ,พิษณุโลก,ทวีศักดิ์ วีระศักดิ์,สิทธิชัย นวลมณี